Toomas Truuvert ja kinnisvarabüroo Uus Maa alustavad Mäeranna uuselamurajooni arendamist, enam kui 30-hektarilisele Tabasalu pankranniku maa-alale kerkib 29 elamut.
Kinnisvarabüroo Uus Maa pressiteatest selgub, et Mäeranna jaguneb kahte ossa, kus ühes on merega külgnevad suured privaatsed kinnistud ja teises keskmise suurusega kõrghaljastusega krundid.
Mäeranna elamurajooni arendaja Toomas Truuvert väitis: ?Peame oluliseks looduslähedase keskkonna loomist. Mäerannal on kõik eeldused kujuneda atraktiivseks elamupiirkonnaks ? meri, mets ja linnalähedus, ideaalilähedane elukeskkond.?
Kinnisvarabüroo Uus Maa maakleri Siim Mesila sõnul kujuneb uue elamurajooni puhul oluliseks paindlik lähenemine klientide soovidele. ?Mäeranna elamurajoonis on selleks väga head võimalused,? rääkis Mesila.
Mäeranna elamurajooni esimeses, merega külgnevas osas asuvad 8 keskmiselt 2-hektarilist kinnistut, igaüks hinnaga ca 1,8 miljonit krooni.
Teises osas on detailplaneeringu kohaselt 21 2000-2500 ruutmeetrilist krunti. Väiksemate kruntide maksumus on 265 000-295 000 krooni.
Arendustööd ja müügiprotsess on alanud, esimesed majad kerkivad arendaja hinnangul järgmise aasta suvel. Arendaja toob kruntidele kommunikatsioonid.
Mäeranna elamurajoon asub Muraste asula lähedal.